SET ปิดพุ่ง 15 จุด รับกนง.คงดอกเบี้ย 1.25% ตามคาด-รัฐปัดข่าวลือจ่อประกาศพ.ร.ก.ฉุกเฉิน
SET ปิดพุ่ง 15 จุด รับกนง.คงดอกเบี้ย 1.25% ตามคาด-รัฐปัดข่าวลือจ่อประกาศพ.ร.ก.ฉุกเฉิน โดยดัชนีปิดตลาดวันนี้ที่ระดับ 1,563.74 จุด บวก 15.09 จุด หรือ 0.97% มูลค่าการซื้อขาย 5.03 หมื่นล้านบาท
18 ธ.ค. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,563.74 จุด บวก 15.09 จุด หรือ 0.97% มูลค่าการซื้อขาย 5.03 หมื่นล้านบาท
10 หุ้นดันดัชนีวันนี้

ด้าน บล.กสิกรไทย ระบุในบทวิเคราะห์ สรุปภาวะตลาดเช้า SET Index ฟื้นตัวขึ้นทดสอบแนวต้านระหว่างวันที่ 1,565 จุด สวนทางตลาดภูมิภาค จากปัจจัยการเมืองผ่อนคลาย หลังรัฐบาลออกมาปฎิเสธข่าวการเตรียมประกาศพ.ร.กการบริหารราชการในสถานการณ์ฉุกเฉิน
โดยส.อ.ท.เผยยอดส่งออกรถยนต์ พ.ย.ลดลง 19.25% มาที่ 75,185 คัน ส่วนยอดขายรถยนต์ภายในประเทศเดือนพ.ย.62 มีจำนวนทั้งสิ้น 79,299 คัน ลดลงจากเดือนเดียวกันในปีที่แล้ว 16.2%
ขณะที่ตลาดภาคบ่าย ประเมินกรอบการแกว่งตัวที่ระดับ 1,545-1,560 จุด ประเด็นการเมืองยังคงกดดันและจะยังค้างคาไปจนกว่าจะทราบการตัดสินของศาลรัฐธรรมนูญในช่วงเดือนม.ค. ทั้งนี้ SET Index ที่ระดับปัจจุบัน 1,545-1,565 จุด เป็นระดับเหมาะสมในการสะสมหากไม่นับผลกระทบจากปัจจัยการเมือง
สำหรับกลยุทธ์การลงทุน นักลงทุนที่รับความเสี่ยงได้ต่ำชะลอการลงทุนเพื่อรอดูการลงนามข้อตกลงการค้าเฟสแรก และรายละเอียดข้อตกลงในเฟส 2 รวมถึงประเด็นการเมืองในประเทศช่วงเดือน ม.ค. ในขณะเดียวกันสำหรับนักลงทุนที่รับความเสี่ยงได้สูงทยอยสะสม BEM, PTTEP, PTTGC
1) กลุ่มหุ้นที่ได้ประโยชน์จากมาตรการภาครัฐ CPALL BTS ORI TFFIF STEC CK  
2) กลุ่มปันผลสูง JASIF LH TISCO TCAP  
3) กลุ่มสื่อสารได้ประโยชน์จากการแข่งขันลดลง (รายได้เพิ่ม ต้นทุนลด) TRUE DTAC ADVANC  INTUCH 
4) กลุ่มที่ได้ประโยชน์จาก IMO 2020 TOP PRM BGC
5) กลุ่มที่ได้ประโยชน์จากตัวเลขนักท่องเที่ยวจีนฟื้น AOT ERW MINT CENTEL      
6) ปัจจัยเฉพาะตัว CPF GUNKUL TPCH JAS OSP TKN MEGA TU GFPT BDMS IVL RBF MAJOR PTT PTTEP BLA JMT
ทั้งนี้ รายงานตัวเลขเศรษฐกิจสำคัญ ตัวเลขเงินเฟ้อทั่วไปของ Eurozone คาดเพิ่มขึ้น 1.0% จากช่วงเดียวกันเมื่อปีก่อน (ทรงตัวจากเดือนก่อน) และตัวเลขน้ำมันดิบคงคลังของสหรัฐฯ วันพฤหัสฯ ติดตามการประชุมธนาคารกลางอังกฤษ คาดคงอัตราดอกเบี้ยที่ 0.75% และยอดขายบ้านมือสอง เดือน พ.ย. คาดลดลง 0.2% จากเดือนก่อน วันศุกร์ติดตาม การกำหนดดอกเบี้ยนโยบายของธนาคารกลางจีน คาดคงดอกเบี้ย LPR ที่ 4.15% และตัวเลข Core PCE Price Index เดือน พ.ย. คาดเพิ่มขึ้น 1.6% จากช่วงเดียวกันเมื่อปีก่อน
อย่างไรก็ดี ในวันนี้ (18 ธ.ค.2562) คณะกรรมการนโยบายการเงิน (กนง.) เมื่อวันที่ 18 ธันวาคม 2562 ซึ่งเป็นนัดสุดท้ายของปี มีมติเป็นเอกฉันท์ให้คงอัตราดอกเบี้ยนโยบายไว้ที่ระดับ 1.25% เนื่องจากคณะกรรมการฯ ประเมินว่าเศรษฐกิจไทยมีแนวโน้มขยายตัวต่ำกว่าประมาณการเดิม และต่ำกว่าระดับศักยภาพ จากการส่งออกที่ลดลง ซึ่งส่งผลไปสู่การจ้างงานและอุปสงค์ในประเทศ อัตราเงินเฟ้อทั่วไปมีแนวโน้มต่ำกว่าขอบล่างของกรอบเป้าหมายเดิม ภาวะการเงินโดยรวมยังผ่อนคลาย ซึ่งเป็นผลจากการลดอัตราดอกเบี้ยนโยบาย 2 ครั้งในช่วงที่ผ่านมา
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BBL    มูลค่าการซื้อขาย  2,939.30 ล้านบาท ปิดที่  156.50 บาท  เพิ่มขึ้น  0.50 บาท
ADVANC มูลค่าการซื้อขาย  2,295.11 ล้านบาท ปิดที่  218.00 บาท  เพิ่มขึ้น  8.00 บาท
PTT    มูลค่าการซื้อขาย  1,876.37 ล้านบาท ปิดที่   44.75 บาท  เพิ่มขึ้น  1.00 บาท
BTS    มูลค่าการซื้อขาย  1,511.39 ล้านบาท ปิดที่   12.90 บาท  ลดลง   0.20 บาท
SCC    มูลค่าการซื้อขาย  1,393.22 ล้านบาท ปิดที่  387.00 บาท  เพิ่มขึ้น  9.00 บาท
 
ตลาดหุ้นเอเชีย
